b'\n_START_ARTICLE_\nZvjezdarnica Ro\xc5\xbeen\n_START_PARAGRAPH_\nZvjezdarnica Ro\xc5\xbeen (bug. \xd0\x9d\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd0\xbd\xd0\xb0\xd1\x82\xd0\xb0 \xd0\xb0\xd1\x81\xd1\x82\xd1\x80\xd0\xbe\xd0\xbd\xd0\xbe\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xb0 \xd0\xbe\xd0\xb1\xd1\x81\xd0\xb5\xd1\x80\xd0\xb2\xd0\xb0\xd1\x82\xd0\xbe\xd1\x80\xd0\xb8\xd1\x8f "\xd0\xa0\xd0\xbe\xd0\xb6\xd0\xb5\xd0\xbd", \xd0\x9d\xd0\x90\xd0\x9e-\xd0\xa0\xd0\xbe\xd0\xb6\xd0\xb5\xd0\xbd), me\xc4\x91unarodna oznaka 071, je bugarska nacionalna astronomska zvjezdarnica, koja se nalazi na Rodopskim planinama, na nadmorskoj visini od 1759 metara, na vrhu \xe2\x80\x9eRo\xc5\xbeen\xe2\x80\x9c po kojem je i dobila ime._NEWLINE_Sjeverno od zvjezdarnice na oko 90 kilometara nalazi se grad Plovdiv, a najbli\xc5\xbee mjesto \xc4\x8cepelare udaljeno je 15 kilometara. Zvjezdarnica se nalazi pod nadle\xc5\xbeno\xc5\xa1\xc4\x87u \xe2\x80\x9eInstituta za astronomiju\xe2\x80\x9c koji je u okviru Bugarske akademije znanosti. Zvjezdarnica je vode\xc4\x87i astronomski istra\xc5\xbeiva\xc4\x8dki centar u Bugarskoj, koja zapo\xc5\xa1ljava oko 50 astronoma. Slu\xc5\xbebeno je nastala 13. o\xc5\xbeujka 1981. godine.'